kardosdrur/scandi-wiki huggingface dataset:
Kepa Arrizabalaga

Kepa Arrizabalaga Revuelta eller bare Kepa (født 3. oktober 1994 i Ondarroa, Spanien) er en spansk fodboldspiller (målmand). Kepa er udlejet til den spanske La Liga-klub Real Madrid fra den engelske Premier League-klub Chelsea.

Klubkarriere 
Kepa spillede som ungdomsspiller hos Athletic Bilbaos akademi, og var i de første år af sin seniorkarriere tilknyttet satellitklubben CD Basconia samt klubbens andethold i Segunda División. Han debuterede for Athletics førstehold i september 2016 i et opgør mod Deportivo La Coruña. De følgende sæsoner etablerede han sig som klubbens førstemålmand. Hans præstationer tiltrak interesse fra blandt andet Real Madrid, men Kepa valgte alligevel i 2018 at forlænge sin kontrakt med Athletic.

Den 8. august blev det bekræftet, at Chelsea havde købt Kepa hos Athletic Bilbao for 592 mio. kr., hvilket gør ham til verdens dyreste målmand.

Landshold 
I perioden 2011-2015 spillede Kepa 22 kampe for det spanske U/21-landshold. Han debuterede for A-landsholdet 11. november 2017 i en venskabskamp mod Costa Rica, og blev året efter udtaget til sin første større slutrunde, da han blev inkluderet i truppen til VM 2018 i Rusland.

Referencer

Eksterne henvisninger 

Fodboldspillere fra Spanien
Fodboldspillere fra CD Basconia
Fodboldspillere fra Real Valladolid
Fodboldspillere fra Athletic Bilbao
Saúl Ñíguez

Saúl Ñíguez Esclápez eller bare Saúl (født 21. november 1994 i Elche, Spanien) er en spansk fodboldspiller (central/defensiv midtbane). Han spiller for den engelske Premier League klub Chelsea, udlejet fra Atlético Madrid.

Klubkarriere 
På ungdomsniveau repræsenterede først Real Madrid, men skiftede i 2008 til lokalrivalerne Atlético. Han blev i 2010 rykket op på klubbens senior-andethold. I marts 2012, i en alder af kun 17 år, fik han sin debut for klubbens førstehold i et Champions League-opgør mod Besiktas. Efter et étårigt lejeophold hos Rayo Vallecano etablerede han sig fra sæsonen 2014-15 som en del af Atléticos førstehold.

Landshold 
Saúl står (pr. maj 2018) noteret for ni kampe for Spaniens landshold, som han debuterede for 1. september 2016 i en venskabskamp mod Belgien. Han var en del af landets trup til VM 2018 i Rusland.

I perioden 2013-2017 spillede Saúl desuden 25 kampe og scorede ni mål for spaniernes U/21-landshold, som han blandt andet vandt sølv med ved U/21-EM 2017.

Referencer

Eksterne henvisninger 

Fodboldspillere fra Spanien
Fodboldspillere fra Atlético Madrid
Fodboldspillere fra Rayo Vallecano
Álvaro Odriozola

Álvaro Odriozola Arzallus (født 14. december 1995 i San Sebastián, Spanien) er en spansk fodboldspiller (højre back).

Odriozola spiller for La Liga-klubben Real Madrid. Han skiftede fra Real Sociedad som er hans fødeby, som han har været tilknyttet hele sin seniorkarriere samt en stor del af sine ungdomsår.

Han spiller for Fiorentina i den bedste italienske række

Landshold 
6. oktober 2017 debuterede Odriozola for Spaniens landshold i en VM-kvalifikationskamp på hjemmebane mod Albanien. Han blev året efter udtaget til sin første store slutrunde, da han var med i truppen til VM 2018 i Rusland.

Odriozola spillede i 2017 også en enkelt kamp for det spanske U/21-landshold.

Referencer

Eksterne henvisninger 

Fodboldspillere fra Spanien
Fodboldspillere fra Real Sociedad
Marco Asensio

Marco Asensio Willemsen (født 21. januar 1996) er en spansk professionel fodboldspiller, som spiller for Ligue 1-klubben Paris Saint-Germain og Spaniens landshold.

Baggrund 
Asensio er født i Palma de Mallorca til en spansk far og en hollandsk mor.

Klubkarriere

Mallorca 
Asensio begynte sin karriere hos RCD Mallorca i sin hjemby, hvor han både spillede på ungdomsplan og i de første år af som seniorspiller. Han debuterede for klubbens førstehold i Segunda División i oktober 2013.

Real Madrid

Skifte og lejeaftaler 
Asensio blev i december 2014 solgt til Real Madrid for en pris på knap 4 millioner euro. Som del af aftalen ville han tilbringe resten af 2014-15 sæsonen med Mallorca.

Asensio blev i 2015-16 sæsonen udlejet til RCD Espanyol.

Real Madrid karriere 
Han debuterede i 2016-17 sæsonen for Real Madrid i UEFA Super Cuppen mod Sevilla FC. Sæsonen endte meget succesfuld for Asensio og Real Madrid, da klubben vandt både det spanske mesterskab, samt Champions League-finalen, hvor Asensio scorede det ene mål i Reals finalesejr på 4-1.

Asensio spillede i 2017-18 sæsonen en vigtig rolle i at Real Madrid vandt Champions League for tredje sæson i streg.

Han led i juli 2019 en seriøs knæskade, som ville resultere i at han missede et helt år.

Han scorede den 22. september 2021 sit første hattrick i sin karriere mod sin tidligere klub Mallorca.

Paris Saint-Germain 
Asensio skiftede i juli 2023 til Paris Saint-Germain på en fri transfer, efter hans kontrakt med Real Madrid havde udløbet.

Landsholdskarriere 
Asensio kunne repræsentere både Spanien og Holland, men valgte dog i en tidlig alder at spille for Spanien.

Ungdomslandshold 
Asensio har repræsenteret Spanien på flere ungdomsniveauer.

Olympiske landshold 
Asensio var del af Spaniens trup, som vandt sølv ved OL 2020.

Seniorlandshold 
Asensio debuterede for Spaniens landshold den 29. maj 2016 i en venskabskamp mod Bosnien.

Referencer

Eksterne henvisninger 

Personer fra Palma de Mallorca
Fodboldspillere fra Spanien
Fodboldlandsholdsspillere fra Spanien
Fodboldspillere fra RCD Mallorca
Fodboldspillere fra Real Madrid CF
Fodboldspillere fra RCD Espanyol
Fodboldspillere fra Paris Saint-Germain
Fodboldspillere ved sommer-OL 2020
Deltagere for Spanien ved sommer-OL 2020
Olympiske medaljevindere i fodbold
Olympiske sølvmedaljevindere fra Spanien
Medaljevindere ved sommer-OL 2020
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
Hohenstaufen

Hohenstaufen kan henvise til

 Hohenstaufen (bjerg) - et bjerg i Schwäbische Alb i Tyskland
 Hohenstauferne - en adelsslægt med stambord på bjerget Hohenstaufen
Tite

Adenor Leonardo Bacchi , bedre kendt som Tite (født 25. maj 1961 i Caxias do Sul, Brasilien) er en brasiliansk tidligere fodboldspiller og nuværende -træner, der siden 2016 har stået i spidsen for Brasiliens landshold.

Tite har en lang karriere som træner bag sig. Han har stået i spidsen for adskillige brasilianske storklubber, heriblandt Corinthians, Grêmio, Palmeiras, Internacional og Atlético Mineiro. Hans største triumfer har han fejret hos Corinthians, hvor han to gang førte klubben til det brasilianske mesterskab og desuden vandt Copa Libertadores og VM for klubhold i 2012.

Referencer

Eksterne henvisninger 

Fodboldspillere fra Brasilien
Fodboldtrænere fra Brasilien
Trænere for Brasiliens fodboldlandshold
Julen Lopetegui

Julen Lopetegui Agote (født 28. august 1966 i Asteasu) er en spansk tidligere fodboldspillere og senere -træner, der fra 2016-2018 stod i spidsen for Spaniens landshold, som han også selv repræsenterede som aktiv. Kort inden slutrunden om VM-slutrunden 2018 blev det bekendtgjort, at Lopetegui efter VM overtager cheftrænerposten i sin tidligere klub, Real Madrid C.F. Det blev dog kun kort; Efter en række dårlige resultater blev han allerede 29. oktober fyret og afløst af Santiago Solari.

I sin aktive karriere spillede Lopetegui som målmand for både Real Madrid og FC Barcelona, men opnåede dog kun få kampe i begge klubber. Han havde også ophold hos blandt andet Rayo Vallecano og Las Palmas. Han nåede at spille en enkelt kamp for det spanske landshold.

Efter at have indstillet sin aktive karriere har Lopetegui begået sig som træner. Han har blandt andet stået i spidsen for flere af de spanske ungdomslandshold, og har også haft ansvaret for FC Porto i Portugal samt i sin gamle klub som aktiv, Rayo Vallecano. I perioden 2016-18 er han træner for Spaniens A-landshold, og han stod i spidsen for landsholdet under forberedelserne til VM-slutrunden 2018, men da det kom frem, at han var blevet ansat som cheftræner i Real Madrid efter slutrunden, valgte forbundet at fyre ham to dage inden starten på VM-slutrunden.

Referencer

Eksterne henvisninger 

Fodboldspillere fra Spanien
Fodboldtrænere fra Spanien
Fodboldtrænere fra FC Porto
Trænere for Spaniens fodboldlandshold
Fodboldspillere fra Real Madrid CF
Fodboldspillere fra FC Barcelona
Fodboldspillere fra UD Las Palmas
Fodboldspillere fra Rayo Vallecano
Fodboldspillere fra CD Logroñes
Deltagere ved verdensmesterskabet i fodbold 1994
Tebajakke

En tebajakke er en enkeltradet jakke, der er uforet i bryst og skulder, med skjorte-agtige ærmer, uden slids og et revers uden jak.. Den blev oprindeligt designet som en skydejakke, der skulle gøre det nemt at hæve albuen, når man skulle skyde. Den blev fremstillet første gang i Zarautz, Spanien, og blev navngivet efter den 22. jarl af Teba, Carlos Alfonso Mitjans y Fitz-James Stuart, der fik et tilsvarende stykke beklædning som gave af Alfonso 13. under en storvildtjagt i Spanien. Tebajakken er siden blevet brugt som en type spansk landbeklædning, men også som en jakke til bybeklædning i hele verden.

Jarlen af Teba, som fik kælenavnet "Bunting", blev betragtet som en af verdens bedste skytter i sin levetid, og var grannevø af kejserinden af Frankig, Eugenia de Montijo, samt afkommer af James 2. via huset FitzJames.

Referencer

Eksterne henvisninger 

Jakker
Hat Works

Hat Works er et museum i Stockport i Greater Manchester i England, som åbnede i 2000. Inden var hatte udstillet på Stockport Museum og den tidligere Battersby hat factory.

Bygningen blev opført som bomuldsfabrik i 1830–1831, før den blev en del af hattefabrikken i 1890'erne. Det er en listed building af anden grad tæt ved Stockport Station.

Referencer 

Litteratur

Eksterne henvisninger 

Museer i London
Museer etableret i 2000
Alan Bean

Alan Bean (født 15. marts 1932, død 26. maj 2018) var en amerikansk astronaut. Han var den fjerde mand, der satte fod på Månen.

Astronauter fra USA
Loris Karius

Loris Sven Karius (født 22. juni 1993 i Biberach an der Riß, Tyskland) er en tysk fodboldspiller (målmand). Han spiller for Beşiktaş JK i den tyrkiske liga Süper Lig.

Klubkarriere 
Efter en ungdomskarriere hos blandt andet VfB Stuttgart og Manchester City startede Karius på seniorplan hos Mainz 05 i Bundesligaen, hvor han blev en del seniortruppen i 2011. Han debuterede for klubbens førstehold 1. december 2012 i et Bundesliga-opgør mod Hannover 96.

Karius blev i sommeren 2016 solgt til Liverpool i Englands Premier League for en pris på knap 5 millioner britiske pund. Hos Liverpool kæmpede han i sine første år med belgiske Simon Mignolet om pladsen som førstemålmand.

I foråret 2018 var Karius med til at sikre Liverpool en plads i Champions League finalen efter sejre over blandt andet Manchester City og AS Roma. I finalen mod Real Madrid fra Spanien lavede Karius to alvorlige fejl, der var medvirkende til at Liverpool tabte kampen med 1-3.

Landshold 
Karius har gennem sine ungdomsår optrådt for de fleste tyske ungdomslandshold. Han spillede blandt andet én kamp for landets U/21-landshold i 2014.

Referencer

Eksterne henvisninger 

Fodboldspillere fra Tyskland
Fodboldspillere fra Mainz 05
Fodboldspillere fra Liverpool F.C.
Nissan X-Trail

X-Trail er navnet på en SUV produceret af japanske Nissan Motor siden 2001. Den første generation blev produceret fra 2001 til 2007, den anden fra 2007 til 2014 og den tredje siden 2014. Den tredje hedder Rogue in USA.

X-Trail
Biler introduceret i 2001
Biler fra 2000'erne
Biler fra 2010'erne
Nissan Patrol

Nissan Patrol er en 3- og 5-dørs SUV fremstillet af den japanske producent Nissan Motor (oprindeligt af Datsun) siden 1951. Det er ikke blevet importeret til Europa siden 2009

Den fåes i 2.8 3.3 og 4.2 liters turbo diesel

Patrol
Biler fra 1950'erne
Biler fra 1960'erne
Biler fra 1970'erne
Biler fra 1980'erne
Biler fra 1990'erne
Biler fra 2000'erne
Biler fra 2010'erne
Spørgende stedord

Spørgende stedord, også kaldet interrogativt pronomen, er en ordklasse af stedord, der benyttes i spørgsmål. 

Et spørgsmål med spørgende stedord står i modsætning til de såkaldte ja/nej-spørgsmål (der ikke har spørgende stedord).

Dansk  
På dansk findes der de spørgende stedord: hvem, hvad, hvis og hvilken/hvilket/hvilke. Som andre spørgeord står de normalt først i en spørgende sætning uafhængigt af, hvordan det indgår som led i sætningen, efterfulgt af sætningens udsagnsled. 

 Hvem bruges om personer (eller dyr) i alle former for navneled:
 Som grundled: Hvem laver kaffe? Eleven laver kaffen hver dag.
 Som omsagnsled til grundled: Hvem er det? Det er Karen.
 Som genstandsled: Hvem hentede du? Jeg hentede Karen.
 Som hensynsled: Hvem gav du kødbenet? Jeg gav Fido det.
 Som styring til forholdsord: Hvem stoler du mest på? Jeg stoler mest på Karen. I et sådant tilfælde er forholdsordsforbindelsen delt, så styringen står forrest i den spørgende sætning og styringen bagerst.
 Hvad bruges tilsvarende om ting/begreber (eller dyr), f.eks.:
 Som grundled: Hvad kommer gående der? Der kommer en hund.
 Som genstandsled: Hvad fik hun? Hun fik en bil. Som styring til forholdsord: Hvad tænker du på? Jeg tænker på at lave kaffe. Hvilken (ental, fælleskøn) /hvilket (ental, intetkøn) /hvilke (flertal) er et påpegende, spørgende stedord og retter sig efter det efterfølgende navneord i køn og tal, f.eks.:
 Som grundled (intetkøn): Hvilket dyr er det hurtigste? 
 Som omsagnsled til grundled (fælleskøn): Hvilken farve har bilen? Som genstandsled (flertal): Hvilke farver vil du vælge? Som styring til forholdsord (fælleskøn): Hvilken skuffe ligger strømperne i? Hvis er det spørgende ejestedord, f.eks.:
 Som grundled: Hvis hund er den hurtigste? Min hund er den hurtigste. Som styring til forholdsord: Hvis taske puttede du bogen i? Jeg puttede den i Karens taske.

Forhold til andre ordklasser

De spørgende stedord kan i mange tilfælde fungere som et henførende stedord, hvis det, der henføres til, er mere kompliceret end blot et navneord, f.eks.:
 Han syntes, det var for dyrt, hvad/hvilket hun var enig med ham i. (Her henfører "hvad/hvilket" til "det var for dyrt").
 Spis (alt), hvad du kan.
Det spørgende ejestedord hvis fungerer også som henførende ejestedord:
 Vinderen er dén, hvis mad smager bedst.

Et spørgeord (også kaldet "hv-ord") udgør udover de spørgende stedord også de adverbielle spørgeord, altså spørgeord, der indgår som biled, f.eks. hvor, hvordan, hvorfor. En spørgende sætning kan med en omskrivning indgå som en navneledsætning uanset hvilket slags spørgeord, der bruges.
 Jeg ved ikke, hvem han købte bilen af? ("hvem" er spørgende stedord, styring til forholdsord)
 Hvem bestemmer, hvordan det skal foregå ude i virksomhederne? ("hvordan" er adverbielt spørgeord, biled)

Henvisninger 

Grammatik
Nabil Dirar

Nabil Dirar (født 25. februar 1986 i Casablanca, Marokko), er en marokkansk fodboldspiller (wing/back). Han spiller for Fenerbahçe i Tyrkiet.

Dirar har tidligere spillet en årrække i Belgien og Frankrig, hvor han har repræsenteret K.V.C. Westerlo, Club Brugge og AS Monaco. Hos Monaco var han i 2017 med til at vinde det franske mesterskab.

Landshold 
Dirar har (pr. maj 2018) spillet 32 kampe for Marokkos landshold, som han debuterede for 11. oktober 2008 i et opgør mod Mauretanien. Han var en del af den marokkanske trup til VM 2018 i Rusland.

Referencer

Eksterne henvisninger 

Fodboldspillere fra Marokko
Deltagere ved verdensmesterskabet i fodbold 2018
Fodboldspillere fra AS Monaco FC
Fodboldspillere fra Club Brugge
Fodboldspillere fra KVC Westerlo
Fodboldspillere fra Fenerbahçe SK
Romain Saïss

Romain Ghanem Paul Saïss (født 26. marts 1990 i Bourg-de-Péage, Frankrig) er en franskfødt marokkansk fodboldspiller (forsvarer/midtbane). Han spiller for Beşiktaş.

Saïss spillede de første mange år af sin karriere i Frankrig, hvor han blandt andet repræsenterede Clermont, Le Havre og Angers. I august 2016 blev han solgt til den daværende Championship-klub Wolverhampton Wanderers.

Landshold 
Saïss har (pr. december 2022) spillet 70 kampe for Marokkos landshold, som han debuterede for 14. november 2012 i et opgør mod Togo. Han var en del af den marokkanske trup til VM 2018 i Rusland og VM 2022 i Qatar.

Referencer

Eksterne henvisninger 

Fodboldspillere fra Marokko
Fodboldspillere fra Frankrig
Deltagere ved verdensmesterskabet i fodbold 2018
Deltagere ved Africa Cup of Nations 2021
Deltagere ved verdensmesterskabet i fodbold 2022
Fodboldspillere fra Angers OSC
Fodboldspillere fra Clermont Foot
Fodboldspillere fra Le Havre AC
Fodboldspillere fra Wolverhampton Wanderers F.C.
Hamza Mendyl

Hamza Mendyl (født 21. oktober 1997 i Casablanca, Marokko), er en marokkansk fodboldspiller (venstre back). Han spiller for Lille i Frankrigs Ligue 1.

Allerede som ungdomsspiller skiftede Mendyl til Lille, og var fra og med sæsonen 2016-17 en del af klubbens førstehold på seniorbasis. Hos Monaco var han i 2017 med til at vinde det franske mesterskab.

Landshold 
Mendyl har (pr. maj 2018) spillet 11 kampe for Marokkos landshold, som han debuterede for 4. september 2016 i et opgør mod São Tomé og Príncipe. Han var en del af den marokkanske trup til VM 2018 i Rusland.

Referencer

Eksterne henvisninger 

Fodboldspillere fra Marokko
Fodboldspillere fra Lille OSC
Achraf Hakimi

Achraf Hakimi Mouh eller bare Achraf (født 4. november 1998 i Madrid, Spanien), er en spansk-født marokkansk fodboldspiller (højre back). Han spiller for den franske fodboldklub Paris Saint-Germain i Ligue 1. Før det spillede han i Inter Milan.

Achraf blev født i Madrid, som barn af marokkanske migranter, og tilbragte størstedelen af sine ungdomsår som fodboldspiller hos Real Madrids akademi. I sommeren 2016 blev han rykket op som en del af seniortruppens andethold. Et år efter blev han forfremmet til klubbens førsteholdstrup, og fik sin debut for holdet 1. oktober 2017 i en La Liga-kamp mod Espanyol.

Personlige liv 
Hakimi var gift med den spanske skuespillerinde Hiba Abouk indtil 2023. Hun er af libysk og tunesisk afstamning. Parret har to sønner, født i 2020 og 2022. Den 27. marts 2023 udkom Abouk med en erklæring på sin Instagram-konto, der bekræftede, at parret tidligere var gået fra hinanden, og at de ventede på skilsmisse. Det blev rapporteret, at Abouk anmodede om mere end halvdelen af ​​Hakimis aktiver og formue.

Hakimi er en praktiserende muslim.

Landshold 
Achraf har (pr. december 2022) spillet 58 kampe for Marokkos landshold, som han debuterede for 11. november 2016 i en venskabskamp mod Canada. Han var en del af den marokkanske trup til VM 2018 i Rusland og VM 2022 i Qatar.

Referencer

Eksterne henvisninger 

Fodboldspillere fra Marokko
Deltagere ved verdensmesterskabet i fodbold 2018
Deltagere ved Africa Cup of Nations 2021
Deltagere ved verdensmesterskabet i fodbold 2022
Fodboldspillere fra Spanien
Fodboldspillere fra Real Madrid CF
Personer fra Madrid
Muslimer fra Marokko
Muslimer fra Spanien
Næstved Boldklub sæson 2017-18

Næstved Boldklub sluttede som nr. 2 i 2. division kun overhalet af Hvidovre. Den sidste kamp i ligaen blev afgjort med en 4-0 sejr over Middelfart. Denne sejr førte til oprykning til den næstbedste række. Næstved Boldklub spiller derfor i Nordicbet-ligaen i sæsonen 2018/19

Næstved Boldklub
Castelfranco Veneto

Castelfranco Veneto er en by og en kommune i Veneto i provinsen Treviso i det nordlige Italien. Den ligger omkring 30 km fra byen Treviso og omkring 40 km inde i landet fra Venedig.

Stiga har sit hovedkvarter i byen.

Historie 
Byen er bygget omkring en borg, der blev opført under en strid med Padova omkring 1195. I 1246 blev den erobret af Ezzelino 3. da Romano, og den overgik til Treviso efter hans død i 1259. I 1329 blev overgik byen til Cangrande 1. della Scala, herre over Verona. 10 år senere overgik den til Republikken Venedig sammen med Treviso, som den var en del af frem til 1797. Castelfrancos historie har siden fulgt Venetos.

Transport
Castelfranco Veneto Jernbanestation åbnede i 1877. Her mødes de tre jernbanelinjer Trento–Venice jernbane, the Vicenza–Treviso jernbane og Calalzo–Padua jernbane. Det er en af de mest befærdede jernbanestationer i Veneto.

Kultur 
Den gamle del af byen er firkantet og omkranset af en bymur fra middelalderen, der har flere tårne. Den er opført i 1211 af Trevisos indbyggere.

Castelfranco Veneto var fødestede for maleren Giorgione, og katedralen fra 1723 indeholder nogle af hans fineste arbejde; Madonna with St. Francis and Liberalis (1504), ofte kaldet Pala del Giorgione. Maleriet blev restaureret i Venedig, men kom tilabge til katedralen i 2005. Selve katedralen er tegnet af Francesco Maria Preti, og den er opført over en tidligere romansk kirke. Den indeholder bl.a. syv fragmenter af vægmalerier af Paolo Veronese.

Berømte bysbørn 
Tina Anselmi (1927-2016), prominent medlem af Den italienske mostandsbevægelse, senere politiker og første kvinde der fik en ministerpost i Italien
Paola Drigo (1876–1938), forfatter
Francesco Guidolin (born 1955), fodboldtræner
Giorgione (1477–1510), maler
Agostino Steffani (1655–1728), katolsk biskop, diplomat og komponist
Francesco Maria Preti (1701-1774), arkitekt

Venskabsbyer 
 Guelph, Canada

Referencer

Eksterne henvisninger 

Byer i Veneto
Karim El Ahmadi

Karim El Ahmadi Aroussi (født 27. januar 1985 i Enschede, Holland), er en hollandsk/marokkansk fodboldspiller (defensiv midtbane). Han spiller for Feyenoord i Æresdivisionen.

Klubkarriere 
El Ahmadi startede sin karriere hos FC Twente i sin fødeby Enschede, hvor han var på kontrakt både som ungdomsspiller og i de første fire år af sin seniortid. Efter flere år med gode præstationer blev han i 2008 solgt til Rotterdam-storklubben Feyenoord for en pris på ca. 5 millioner euro.

De følgende fire år spillede El Ahmady som fast mand på Feyenoords hold, inden han i sommeren 2012 blev solgt til Aston Villa i Englands Premier League. I løbet af de to efterfølgende sæsoner spillede han 51 Premier League-kampe for Birmingham-klubben, før han i sommeren 2014 skiftede tilbage til Feyenoord.

Landshold 
Som hollandsk født af marokkanske forældre havde El Ahmady mulighed for at repræsentere både det hollandske og det marokkanske landshold. Han debuterede for Marokko 19. november 2008 i en venskabskamp mod Zambia. Han var en del af den marokkanske trup til VM 2018 i Rusland, og har desuden repræsenteret sit land ved flere udgaver af de afrikanske mesterskaber, Africa Cup of Nations.

Referencer

Eksterne henvisninger 

Fodboldspillere fra Holland
Fodboldspillere fra Marokko
Deltagere ved verdensmesterskabet i fodbold 2018
Fodboldspillere fra Feyenoord Rotterdam
Fodboldspillere fra FC Twente
Fodboldspillere fra Aston Villa F.C.
Personer fra Enschede
Younès Belhanda

Younès Belhanda (født 25. februar 1990 i Avignon, Frankrig), er en fransk/marokkansk fodboldspiller (offensiv midtbane).

Klubkarriere 
Belhanda startede sin karriere i Frankrig, hvor han frem til 2013 spillede for Montpellier. Herefter skiftede han til ukrainske Dynamo Kiev, hvor han var med til at vinde to ukrainske mesterskaber.

I sommeren 2018 solgte Kiev ham til Galatasaray i Tyrkiet for en pris på 8 millioner euro.

Landshold 
Som fransk født af marokkanske forældre havde Belhanda mulighed for at repræsentere både det franske og det marokkanske landshold. I 2010 spillede han fire kampe for Frankrigs U/20-landshold. På seniorplan valgte han dog at tørne ud for Marokko, som han debuterede for 17. november 2010 i en venskabskamp mod Nordirland. Han var en del af den marokkanske trup til VM 2018 i Rusland, og har desuden repræsenteret sit land ved flere udgaver af de afrikanske mesterskaber, Africa Cup of Nations.

Referencer

Eksterne henvisninger 

Fodboldspillere fra Frankrig
Deltagere ved verdensmesterskabet i fodbold 2018
Fodboldspillere fra Marokko
Fodboldspillere fra Montpellier HSC
Fodboldspillere fra OGC Nice
Fodboldspillere fra Galatasaray SK
Fodboldspillere fra FC Schalke 04
Fodboldspillere fra Dynamo Kyiv
Personer fra Avignon